CELEX: 62008CN0077
Language: el
Date: 2008-02-15 00:00:00
Title: Υπόθεση C-77/08: Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Graz (Αυστρία) στις 15 Φεβρουαρίου 2008 — Dachsberger & Söhne GmbH κατά Zollamt Salzburg, Erstattungen

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/19
            
         Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Graz (Αυστρία) στις 15 Φεβρουαρίου 2008 — Dachsberger & Söhne GmbH κατά Zollamt Salzburg, Erstattungen
   (Υπόθεση C-77/08)
   (2008/C 128/33)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Graz
   Διάδικοι στην υπόθεση της κύριας δίκης
   
      Προσφεύγουσα: Dachsberger & Söhne GmbH
   
      Καθού: Zollamt Salzburg, Erstattungen
   Προδικαστικά ερωτήματα
   
               1)
            
            
               Έχει το άρθρο 11, παράγραφος 1, δεύτερο εδάφιο, δεύτερη φράση, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, ως έχει κατά τον κανονισμό (ΕΚ) 2945/94 της Επιτροπής, της 2ας Δεκεμβρίου 1994, κατά το οποίο για τον υπολογισμό της ζητηθείσας επιστροφής, στην περίπτωση διαφοροποιημένης επιστροφής, «το διαφοροποιημένο μέρος της ζητηθείσας επιστροφής υπολογίζεται βάσει των στοιχείων της ποσότητας, του βάρους και του προορισμού που προβλέπονται σύμφωνα με το άρθρο 47» (1), την έννοια ότι η φράση «στοιχείων της ποσότητας, του βάρους και του προορισμού που προβλέπονται σύμφωνα με το άρθρο 47» παραπέμπει στα στοιχεία της ειδικής αιτήσεως του άρθρου 47, παράγραφος 1, και, επομένως, το διαφοροποιημένο μέρος της επιστροφής ζητείται μόνον κατά το χρονικό σημείο της υποβολής της αιτήσεως του άρθρου 47, παράγραφος 1;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, ανακύπτει το ερώτημα αν η εν λόγω διάταξη έχει την έννοια ότι, στην περίπτωση κατά την οποία η αίτηση πληρωμής κατά το άρθρο 47, παράγραφος 1, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, υποβάλλεται με το «έγγραφο που χρησιμοποιείται κατά την εξαγωγή για τη χορήγηση επιστροφής» (εν προκειμένω με τη διασάφηση εξαγωγής), ο υπολογισμός της ζητηθείσας επιστροφής ως προς το διαφοροποιημένο μέρος πρέπει να διενεργείται βάσει των στοιχείων της διασαφήσεως εξαγωγής και, επομένως, το διαφοροποιημένο μέρος της επιστροφής ζητείται επίσης με τη διασάφηση εξαγωγής.
            
         
               3)
            
            
               Σε περίπτωση αρνητικής απαντήσεως στο πρώτο ερώτημα, ανακύπτει το ερώτημα αν η εν λόγω διάταξη έχει την έννοια ότι ο υπολογισμός της ζητηθείσας επιστροφής ως προς το διαφοροποιημένο μέρος πρέπει να διενεργείται βάσει του φακέλου που πρέπει να υποβληθεί κατά το άρθρο 47 του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, και, επομένως, το διαφοροποιημένο μέρος της επιστροφής ζητείται μόνον κατά το χρονικό σημείο της υποβολής του φακέλου για την πληρωμή κατά το άρθρο 47, παράγραφος 2, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987.
            
         
               4)
            
            
               Σε περίπτωση καταφατικής απαντήσεως στο τρίτο ερώτημα, ανακύπτει το ερώτημα αν η εν λόγω διάταξη έχει την έννοια ότι για το αίτημα πληρωμής του διαφοροποιημένου μέρους της επιστροφής αρκεί η υποβολή, κατά το άρθρο 47, παράγραφος 2, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, και ελλιπούς φακέλου, με τη νομική συνέπεια ότι και ως προς το διαφοροποιημένο μέρος της επιστροφής μπορεί να έχει εφαρμογή η προβλέπουσα κυρώσεις ρύθμιση του άρθρου 11 του κανονισμού (ΕΟΚ) 3665/87 της Επιτροπής, της 27ης Νοεμβρίου 1987.
            
         
      (1)  ΕΕ L 310, σ. 57.